stanford-oval/wikipedia huggingface dataset:
อาสนวิหารวินเชสเตอร์
สมุดภาพ

ทางเดินกลาง
บริเวณนักบวชและบริเวณร้องเพลงสวด
เพดานพัด
เพดานพัด
บานพับภาพการประกาศของเทพ
จิตรกรรมฝาผนังแบบกอทิก
โบสถ์น้อยแม่พระ
ฉากแท่นบูชา
หน้าต่างประดับกระจกสีแบบพรีราฟาเอลไลท์
อ่างล้างบาป
| ด ค กอาสนวิหารในอังกฤษ |
| --- | --- |
 อาสนวิหารเบอร์มิงแฮม  อาสนวิหารบริสตอล  อาสนวิหารแคนเทอร์เบอรี  อาสนวิหารเชล์มฟอร์ด  อาสนวิหารชิชิสเตอร์  อาสนวิหารโคเวนทรี  อาสนวิหารดาร์บี  อาสนวิหารอีลี  อาสนวิหารเอ็กซิเตอร์  อาสนวิหารยิบรอลตาร์  อาสนวิหารกลอสเตอร์  อาสนวิหารกิลด์ฟอร์ด  อาสนวิหารเฮริฟอร์ด  อาสนวิหารเลสเตอร์  อาสนวิหารลิคฟิลด์  อาสนวิหารลิงคอล์น  อาสนวิหารนักบุญเปาโล  อาสนวิหารนอริช  อาสนวิหารอ๊อกซฟอร์ด  อาสนวิหารปีเตอร์บะระ  อาสนวิหารพอร์ทสมัธ  อาสนวิหารรอเชสเตอร์  อาสนวิหารซอลส์บรี  อาสนวิหารซัทเธิค  อาสนวิหารนักบุญออลบัน  อาสนวิหารเซนต์เอ็ดมันส์บรี  อาสนวิหารแสตนลีย์  อาสนวิหารทรูโร  อาสนวิหารเว็ลส์  อาสนวิหารวินเชสเตอร์  อาสนวิหารวุร์สเตอร์  อาสนวิหารเวสต์มินสเตอร์  อาสนวิหารแบล็คเบิร์น  อาสนวิหารแบร็ดฟอร์ด  อาสนวิหารคาร์ไล  อาสนวิหารเชสเตอร์  อาสนวิหารเดอรัม  อาสนวิหารลิเวอร์พูล  อาสนวิหารแมนเชสเตอร์  อาสนวิหารนิวคาสเซิล  อาสนวิหารพีล  อาสนวิหารริพพอน  อาสนวิหารเชฟฟิลด์  อาสนวิหารเซาท์เวล  อาสนวิหารเวกฟีลด์  อาสนวิหารยอร์ก 
 คริสต์ศาสนสถาน  แผนผังอาสนวิหาร  สถาปัตยกรรมการก่อสร้างอาสนวิหารในยุโรปตะวันตก  สถาปัตยกรรมการก่อสร้างอาสนวิหารในอังกฤษในยุคกลาง
อาเรียมิวสิกอะวอดส์

งานอาเรียฮอลอ็อฟเฟม 2008
อาเรียมิวสิกอะวอดส์ (อังกฤษ: ARIA Music Awards หรือชื่อเต็มคือ Australian Recording Industry Association Music Awards) เป็นงานแจกรางวัลประจำปี เพื่อเฉลิมฉลองอุตสาหกรรมดนตรีออสเตรเลียจัดขึ้นโดย สมาคมผู้ประกอบกิจการเพลงออสเตรเลีย หรือ อาเรีย (ARIA) งานเริ่มจัดขึ้นมาตั้งแต่ปี ค.ศ. 1987 กับการแจกรางวัลหลากหลายประเภทดนตรีและรางวัลความนิยิม และมีรางวัลไฟน์อาตส์อะวอดส์ และรางวัลอาติซาน รางวัลความสำเร็จสูงสุด และอาเรียฮอลออฟเฟม และในปี ค.ศ. 2010 อาเรียมีรางวัลที่ได้รับจากการลงคะแนนเสียงสาธารณะเป็นครั้งแรก
อาเกิลตัน

ภาพถ่ายจากบริเวณที่ระบุว่าเป็นอาเกิลตัน
อาเกิลตัน (อังกฤษ: Argleton) เป็นสถานที่ซึ่งเคยปรากฏในกูเกิล แมปส์และกูเกิล เอิร์ธ ตำแหน่งของอาเกิลตันนั้นอยู่ใกล้กับถนน เอ 59 เมืองออตัน แลนคาไชร์ตะวันตก ในอังกฤษ แต่จริงๆ แล้วตำแหน่งนั้นเป็นเพียงทุ่งโล่งเท่านั้น ข้อมูลของกูเกิลได้รับการนำไปใช้โดยผู้ให้บริการข้อมูลออนไลน์จำนวนมาก และอาเกิลตันก็ถูกระบุถึงว่าเป็นสถานที่จริงๆ ในเขตรหัสไปรษณีย์แอล 39 ชื่ออาเกิลตันจึงปรากฏถึงในรายชื่อต่างๆ บ่อยครั้ง แต่แท้จริงแล้ว บุคคลหรือบริการที่ระบุว่าอยู่ที่อาเกิลตันนั้นตั้งอยู่ ณ ที่อื่นในเขตรหัสไปรษณีย์แอล 39
ไมค์ นอแลน ผู้ดูแลเว็บเซอร์วิสของมหาวิทยาลัยเอดจ์ฮิลล์ซึ่งอยู่ใกล้บริเวณนั้น ได้สังเกตเห็นความผิดพลาดนี้และเขียนถึงในบล็อกเป็นครั้งแรกเมื่อวันที่ 9 กันยายน พ.ศ. 2551 ต่อมา รอย เบย์ฟิลด์ ซึ่งเป็นเพื่อนของนอแลนได้ลองเดินสำรวจในบริเวณที่ระบุว่าเป็นอาเกิลตัน ก่อนจะเขียนลงในบล็อกของตนว่าพื้นที่นั้นดู "ธรรมดาเหมือนหลอกกัน" ("deceptively normal") และสื่อมวลชนท้องถิ่นก็ได้หยิบเรื่องของอาเกิลตันขึ้นมาเป็นประเด็น ในช่วงปลายปี พ.ศ. 2552 เรื่องของอาเกิลตันได้รับความสนใจในวงกว้างและเป็นหัวข้อที่มีผู้สนใจอย่างมากในทวิตเตอร์ ปัจจุบันมีโดเมน เนม argleton.com ซึ่งมีข้อความว่า "พวกนั้นพูดบ้าอะไรกัน? เราชาวเมืองอาเกิลตันมีอยู่จริง ที่นี่ไงเล่า!" และ argleton-village.co.uk ซึ่งเป็นเว็บไซต์ล้อเลียนที่ระบุถึงประวัติศาสตร์ บุคคลที่มีชื่อเสียง และเหตุการณ์ปัจจุบันในเมืองสมมุติแห่งนี้ นอกจากนั้นยังมีเว็บไซต์ซึ่งขายของที่ระลึก เช่น เสื้อยืด ของอาเกิลตัน
คำอธิบาย

มีทฤษฏีว่าอาเกิลตันนั้นอยู่บนแผนที่เพื่อใช้เป็นหลักฐานในการจับผู้ที่ละเมิดลิขสิทธิ์ คำว่า เกิล ใน อาเกิลตัน นั้นเป็นไปได้ว่ามาจากคำว่าเกิลในกูเกิล และชื่อ Argleton  ก็สามารถสลับอักษรได้ว่า Not Large และ Not Real G โดยตัวอักษรจีหมายถึงกูเกิล บ้างก็เชื่อว่าอาเกิลตันนั้นเป็นเพียงการสะกดผิดของชื่อเมืองออตัน (อังกฤษ: Aughton) แต่ทั้งสองชื่อต่างก็ปรากฏบนแผนที่เหมือนกัน ศาสตราจารย์แดนนี ดอร์ลิง ประธานสมาคมนักทำแผนที่เชื่อว่าอาเกิลตันเป็นเพียงข้อผิดพลาดธรรมดาเท่านั้น ไม่ได้มีจุดประสงค์ใดแอบแฝง
โฆษกของกูเกิลกล่าวว่า "แม้ข้อมูลส่วนใหญ่จะถูกต้อง มันก็ยังมีข้อผิดพลาดอยู่บ้าง" และสนับสนุนให้ผู้ใช้รายงานความผิดพลาดที่พบไปให้ผู้มอบข้อมูล ข้อมูลของกูเกิล แมปส์นั้นมาจากเทเล แอตลาสในประเทศเนเธอร์แลนด์ ซึ่งไม่สามารถอธิบายได้ว่าความผิดพลาดนี้อยู่ในฐานข้อมูลของตนได้อย่างไร และกล่าวว่าจะนำชื่ออาเกิลตันออกจากแผนที่
ตั้งแต่วันที่ 30 เดือนมกราคม พ.ศ. 2553 เป็นต้นมา อาเกิลตันก็หายไปจากกูเกิล แมปส์และกูเกิล เอิร์ธ แต่ยังคงค้นหาได้
แหล่งข้อมูลอื่น

Argleton on Google Maps
Argleton: the world The Guardian 30 November 2009 unmapped53°32′35″N 2°54′43″W﻿ / ﻿53.543°N 2.912°W﻿ / 53.543; -2.912
อาเมิน

อาเมิน (อังกฤษ: Amun หรือ Amen) เป็นสุริยเทพพระองค์หนึ่งและเป็นเทพประจำเมืองธีบส์ มักขนานามรวมกับเทพราเป็นเทพอาเมิน-เรหรืออาเมิน-เร  ชาวกรีกเชื่อว่าเทพองค์นี้คือเทพซีอุสของพวกเขา
ลักษณะ

เป็นชายทรงชุดฟาโรห์ ทรงมงกุฏทำด้วยขนนก สัญลักษณ์คือห่านและแกะ พระชายาคือเทพีมัตซึ่งเป็นเทพีแห่งท้องฟ้าและนกแร้ง มีพระโอรสคือเทพคอนซูซึ่งเป็นเทพแห่งดวงจันทร์และการพนัน
อาเธอร์ ซามูเอล

| อาเธอร์ ลี ซามูเอล |
| --- | --- |
เกิด: 05 ธันวาคม ค.ศ. 1901(1901-12-05) รัฐแคนซัส
เสียชีวิต: 29 กรกฎาคม ค.ศ. 1990(1990-07-29) (88 ปี) สแตนฟอร์ด แคลิฟอร์เนีย
พลเมือง: สหรัฐอเมริกา
ศิษย์เก่า: สถาบันเทคโนโลยีแมสซาชูเซตส์ ปริญญาโท (ค.ศ. 1926)
มีชื่อเสียงจาก: โปรแกรมเล่นหมากฮอสของซามูเอล   อัลกอริทึมการตัดกิ่งแอลฟา-เบตา  เชี่ยวชาญด้านการเรียนรู้ของเครื่อง 
อาชีพทางวิทยาศาสตร์
สาขา: วิทยาศาสตร์คอมพิวเตอร์
สถาบันที่ทำงาน: ห้องปฏิบัติการเบลล์ (1928)   มหาวิทยาลัยอิลลินอยส์ (1946)   ไอบีเอ็ม Poughkeepsie Laboratory (1949)   มหาวิทยาลัยสแตนฟอร์ด (1966)
 
อาเธอร์ ลี ซามูเอล (อังกฤษ: Arthur Lee Samuel) เป็นนักวิทยาศาสตร์คอมพิวเตอร์ชาวอเมริกันผู้เชี่ยวชาญด้านเกมคอมพิวเตอร์ ปัญญาประดิษฐ์ และการเรียนรู้ของเครื่อง โปรแกรมเล่นหมากฮอสของซามูเอลจัดได้ว่าเป็นโปรแกรมที่สามารถเรียนรู้ได้เองโปรแกรมแรกของโลก และถือเป็นจุดกำเนิดยุคแรกๆของปัญญาประดิษฐ์ (AI) นอกจากนี้ยังเป็นหนึ่งในสมาชิกผู้พัฒนา TeX ที่เป็นโปรแกรมสำหรับการเขียนบทความวิชาการอีกด้วย
ประวัติ

ซามูเอล เกิดเมื่อวันที่ 5 ธันวาคม ค.ศ. 1907 ที่เมืองเอ็มโพรา รัฐแคนซัส สหรัฐอเมริกา และจบการศึกษาจากวิทยาลัยเอ็มโพราในปี ค.ศ. 1923 จากนั้นได้เข้าศึกษาต่อและจบการศึษาระดับปริญญาโทที่สถาบันเทคโนโลยีแมสซาชูเซตส์ในปี ค.ศ. 1926 และได้รับงานเป็นอาจารย์สอนอยู่เป็นเวลา 2 ปี จากนั้นในปี ค.ศ. 1928 ซามูเอลได้เข้าทำงานที่ห้องปฏิบัติการเบลล์ โดยงานส่วนใหญ่เกี่ยวข้องกับหลอดสุญญากาศ รวมทั้งได้พัฒนาเรดาร์ในช่วงสงครามโลกครั้งที่ 2อีกด้วย หลังจากนั้นได้ย้ายไปทำงานที่มหาวิทยาลัยอิลลินอยส์ เออร์แบนา-แชมเปญจน์ ได้เริ่มก่อตั้งโครงการ ILLIAC แต่ได้ย้ายออกมาก่อนที่เครื่องคอมพิวเตอร์เครื่องแรกจะสร้างเสร็จ ซามูเอลย้ายไปทำงานกับไอบีเอ็มที่นิวยอร์กในปี ค.ศ. 1949 จนกระทั่งประสบความสำเร็จเป็นอย่างมากจากการเป็นผู้สร้างซอฟต์แวร์ของตารางแฮชครั้งแรกๆของโลก และยังมีส่วนกับการใช้ทรานซิสเตอร์ในคอมพิวเตอร์ที่ผลิตโดยไอบีเอ็มอีกด้วย ที่บริษัทแห่งนี้ ซามูเอลได้สร้างโปรแกรมเล่นหมากฮอสขึ้นบนเครื่อง IBM701 ที่เป็นคอมพิวเตอร์พาณิชย์เครื่องแรกของไอบีเอ็ม ได้มีการสาธิตโปรแกรมเพื่อนำเสนอความก้าวหน้าทางด้านฮาร์ดแวร์และการเขียนโปรแกรมที่ต้องใช้ทักษะสูง ทำให้หุ้นของบริษัทไอบีเอ็มสูงขึ้นไป 15 จุดภายในคืนเดียว นอจกากนี้ ซามูเอลยังมีความเชี่ยวชาญด้านการเขียนโปรแกรมที่ไม่ใช่ตัวเลข ทำให้คำสั่งของคอมพิวเตอร์เป็นรูปเป็นร่างมากขึ้น และยังเป็นคนแรกๆที่ใช้คอมพิวเตอร์ทำงานอื่นนอกจากงานคำนวณ ซามูเอลยังเป็นคนมีชื่อเสียงด้านการเขียนบทความเรื่องยากๆให้เข้าใจง่าย และได้รับเชิญให้เขียนบทนำของบทความในวารสารเกี่ยวกับคอมพิวเตอร์ยุคแรกๆในปี 1953 อีกด้วย
ในปี 1966 ซามูเอลเกษียณจากไอบีเอ็มและย้ายมาเป็นศาสตราจารย์ที่มหาวิทยาลัยสแตนฟอร์ดจนถึงวาระสุดท้ายของชีวิต ได้ร่วมทำงานกับโดนัลด์ คนูธพัฒนา TeX ขึ้นมาเพื่ออำนวยความสะดวกในการเขียนบทความวิชาการและเอกสารต่างๆ ได้รับรางวัลนักบุกเบิกทางคอมพิวเตอร์จากสมาคมคอมพิวเตอร์ของสถาบันวิศวกรไฟฟ้าและอิเล็กทรอนิกส์ในปี ค.ศ. 1987 ซามูเอลเสียชีวิตด้วยโรคพาร์กินสันเมื่อวันที่ 29 กรกฎาคม ค.ศ. 1990
อาหารทางการแพทย์

อาหารทางการแพทย์ Fibersource HN ของบริษัทโนวาร์ตีส
อาหารทางการแพทย์ (อังกฤษ: medical food) คืออาหารสูตรพิเศษสำหรับการจัดการด้านอาหารของผู้ป่วยที่มีความต้องการทางโภชนาการเฉพาะซึ่งไม่สามารถได้รับโดยการรับประทานอาหารตามปกติเพียงอย่างเดียว ในสหรัฐ มีการกำหนดคำนิยามไว้ในรัฐบัญญัติยากำพร้า (Orphan Drug Act) โดยองค์การอาหารและยาสหรัฐซึ่งแก้ไขในปี ค.ศ. 1988 และอยู่ภายใต้ข้อกำหนดฉลากอาหารและความปลอดภัยทั่วไปของกฎหมายอาหาร ยา และเครื่องสำอาง (Federal Food, Drug, and Cosmetic Act) ของรัฐบาลสหรัฐ ส่วนในยุโรป องค์การความปลอดภัยอาหารยุโรป (European Food Safety Authority) ได้กำหนดคำจำกัดความของ "อาหารเพื่อวัตถุประสงค์ทางการแพทย์พิเศษ" (Foods for Special Medical Purposes, FSMPs) ในปี ค.ศ. 2015
คำนิยาม

อาหารทางการแพทย์ซึ่งคำนิยามในยุโรประบุว่าเป็น "อาหารเพื่อวัตถุประสงค์พิเศษทางการแพทย์" จะแตกต่างจากความหมายที่มีขอบเขตกว้างกว่าของอาหารพิเศษประเภทอื่น ซึ่งเป็นอาหารแบบปรกติที่มีการกล่าวอ้างด้านสุขภาพหรือเป็นผลิตภัณฑ์เสริมอาหาร
เพื่อให้ได้รับการพิจารณาว่าเป็นอาหารทางการแพทย์ อย่างน้อยที่สุดผลิตภัณฑ์ต้องมีคุณสมบัติดังนี้
เป็นอาหารสำหรับรับประทานทางปากหรือให้ทางสายให้อาหาร (nasogastric tube)
ได้รับการติดฉลากสำหรับการจัดการอาหารสำหรับข้อบ่งชี้ทางการแพทย์ โรคหรือสภาวะที่เฉพาะเจาะจง ซึ่งมีความต้องการทางโภชนาการที่เฉพาะ
มีวัตถุประสงค์เพื่อใช้ภายใต้การดูแลของแพทย์
อาหารทางการแพทย์แบ่งออกได้เป็นประเภทต่าง ๆ คือ สูตรที่มีสารอาหารครบถ้วน, สูตรที่มีสารอาหารไม่ครบถ้วน, สูตรสำหรับผู้มีความผิดปกติของการเผาผลาญ และผลิตภัณฑ์ให้สารน้ำทางปาก
ข้อบังคับ > สหรัฐ

อาหารทางการแพทย์ได้รับการควบคุมโดยองค์การอาหารและยาสหรัฐภายใต้รัฐบัญญัติอาหาร ยา และเครื่องสำอาง (Federal Food, Drug, and Cosmetic Act) ในประมวลกฎหมายแห่งสหพันธรัฐ ลักษณะ 21 มาตรา 101.9(j)(8)
คำว่า อาหารทางการแพทย์ ตามที่กำหนดไว้ในมาตรา 5(b) ของรัฐบัญญัติยากำพร้า (Orphan Drug Act) ในประมวลกฎหมายสหรัฐ ลักษณะ 21 มาตรา 360ee(b)(3) คือ "อาหารที่จัดทำขึ้นเพื่อบริโภคหรือป้อนเข้าสู่ร่างกายภายใต้การดูแลของแพทย์ ซึ่งมีไว้สำหรับการจัดการอาหารที่เฉพาะเจาะจงสำหรับโรคหรือสภาวะต่าง ๆ ซึ่งความต้องการทางโภชนาการเฉพาะนั้นขึ้นอยู่กับหลักการทางวิทยาศาสตร์ที่ได้รับการยอมรับ โดยการประเมินทางการแพทย์"
อาหารทางการแพทย์ไม่จำเป็นต้องผ่านการตรวจสอบหรืออนุมัติก่อนวางตลาดจากองค์การอาหารและยา นอกจากนี้ยังได้รับการยกเว้นจากข้อกำหนดการติดฉลากสำหรับการระบุข้อมูลด้านสุขภาพและการระบุรายการสารอาหารที่เป็นส่วนประกอบภายใต้รัฐบัญญัติการติดฉลากโภชนาการและการให้การศึกษา ค.ศ. 1990 ในปี ค.ศ. 2016 องค์การอาหารและยาสหรัฐได้เผยแพร่ คำแนะนำสำหรับอุตสาหกรรม: คำถามที่พบบ่อยเกี่ยวกับอาหารทางการแพทย์ ฉบับพิมพ์ครั้งที่สอง ซึ่งมีคำจำกัดความและข้อกำหนดการติดฉลากรวมอยู่ด้วย
ดูเพิ่ม

สถานีย่อยแพทยศาสตร์
โภชนศาสตร์คลินิก
แหล่งข้อมูลอื่น

"Regulation of Medical Foods" (PDF). FDA. มีนาคม 2012.
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
อำนาจหน้าที่

ในรัฐศาสตร์ อำนาจหน้าที่ (อังกฤษ: authority) หมายถึงความสามารถในการกำหนดกฎเกณฑ์ โดยไม่เกี่ยวข้องกับอำนาจในการบังคับใช้กฎเกณฑ์เหล่านั้น หรือความสามารถในการอนุญาตให้บางสิ่งบางอย่างเกิดขึ้นได้  ผู้คนยอมทำตามอำนาจหน้าที่เนื่องจากความเคารพ ในขณะที่ยอมตามอำนาจด้วยความกลัว  ตัวอย่างเช่น "สภามีอำนาจหน้าที่ในการออกกฎหมาย" เมื่อเทียบกับ "ตำรวจมีอำนาจในการจับผู้กระทำความผิด"  อำนาจหน้าที่นั้นไม่จำเป็นต้องมีลักษณะที่คงเส้นคงวาหรือว่าสมเหตุสมผล เพียงแต่ต้องเป็นสิ่งที่ถูกยอมรับว่าเป็นแหล่งที่สามารถให้คำอนุญาตได้หรือเป็นสิ่งที่จริงแท้
ปัญหาว่าใครจะมีอำนาจหน้าที่อะไร เป็นเสมือนหัวใจของการโต้เถียงทางการเมือง  และคำตอบของคำถามเหล่านี้มักมาจากผลของการพิจารณาเชิงปฏิบัติหรือเชิงศีลธรรม จากแนวปฏิบัติที่ยึดถือกันมาและจากทฤษฎีของระบบยุติธรรมหรือจากสงครามเพื่อความยุติธรรม
อาร์รี อเล็กซา

กล้องอาร์รี อเล็กซา
อาร์รี อเล็กซา (อังกฤษ: Arri Alexa) เป็นระบบกล้องถ่ายภาพยนตร์ดิจิทัลที่พัฒนาโดยอาร์รี เปิดตัวครั้งแรกในเดือนเมษายน 2010 กล้องนี้เป็นการเปลี่ยนแปลงไปสู่การถ่ายภาพยนตร์ดิจิทัลครั้งสำคัญครั้งแรกของอาร์รี หลังจากความพยายามก่อนหน้านี้ในรุ่น อาร์รีเฟล็กซ์ ดี-20 และดี-21
กล้องอเล็กซาได้รับการออกแบบมาเพื่อใช้ในการถ่ายภาพยนตร์, สารคดี, รายการโทรทัศน์ และโฆษณาที่มีงบประมาณสูง โดยกล้องอเล็กซาใช้เซนเซอร์รูปภาพของเอเลฟซีรีส์ ซึ่งผลิตโดยโอเอ็นเซมิคอนดักเตอร์
ภาพรวม

กล้องสามารถบันทึกได้หลายวิธี เช่น บันทึกด้วยเอสบายเอสการ์ด, ซีฟาสต์ 2.0 การ์ด และเอสเอ็กซ์อาร์แคปเชอร์ไดรฟ์เวอร์ ที่บันทึกได้ความละเอียดสูงถึง 3424 × 2202 พิกเซลในโหมด Rec. 709 หรือ Log-C ไปยังโปรเรส หรืออาร์รีรอว์โคเดก โดยเจ้าของกล้องอเล็กซาสามารถซื้อลิขสิทธิ์ซอฟต์แวร์เพิ่มเติมเพื่อปลดล็อกความสามารถต่าง ๆ ของกล้องได้ เช่น บันทึกภาพความเร็วสูงได้ 120 เฟรมต่อวินาที, DNxHD โคเดก และเซ็นเซอร์ 4:3 โหมดโอเพนเกตสำหรับเลนส์อะนามอร์ฟิก
กล้องมีคุณสมบัติแบบเฉพาะตัว เช่น เลนส์เมานต์พีแอล, ซีมอสเซ็นเซอร์ขนาดซูเปอร์ 35 ที่ถ่ายภาพได้ความละเอียดสูงถึง 3424 × 2202 พิกเซล และรองรับวิดีโอที่ไม่ผ่านการบีบอัด หรือข้อมูลดิบอย่างอาร์รีรอว์
ราคาของกล้องขึ้นอยู่กับรุ่นและอุปกรณ์เสริม เช่น ในปี 2015 อาร์รี อเล็กซา เอ็กซ์ที มีราคาประมาณ 66,000-100,000 ดอลลาร์สหรัฐ ขึ้นอยู่กับอุปกรณ์เสริมที่เพิ่มมา
รุ่นโมเดล

รุ่นโมเดลของอเล็กซาได้แก่:
รุ่นโมเดล > อเล็กซา

กล้องตัวแรกของตระกูลอเล็กซา ใช้ซีมอสเซ็นเซอร์ขนาดซูเปอร์ 35 ถ่ายภาพได้ความละเอียด 2.8K และมีค่าความไวแสงที่ 800 โดยค่าความไวแสงดังกล่าวช่วยให้กล้องสามารถเปิดค่ารับแสงเกินได้เจ็ดสต็อป และเปิดค่ารับแสงน้อยอีก 7 สต็อป เพื่อใช้ประโยชน์จากสิ่งนี้ อาร์รีมีทั้งเอาต์พุตวิดีโอ REC709 HD แบบมาตรฐานอุตสหากรรม และโหมด Log-C ที่แสดงช่วงความไวแสงทั้งหมด ทำให้มีตัวเลือกการแก้ไขสีที่หลากหลายในขั้นตอนหลังการผลิต
รุ่นโมเดล > อเล็กซา พลัส (4:3)

อเล็กซา พลัสเพิ่มรีโมตคอนโทรลไร้สายในตัวระบบข้อมูลเลนส์อาร์รี, เอาต์พุตเพิ่มเติม, ซิงโครไนซ์เลนส์สำหรับภาพสามมิติ และเซ็นเซอร์ตรวจจับตำแหน่งและการเคลื่อนไหวในตัว และเซ็นเซอร์ 4: 3 ที่เหมาะสำหรับการถ่ายภาพยนตร์แบบอะนามอร์ฟิก
รุ่นโมเดล > อเล็กซา เอ็ม

อเล็กซา เอ็ม มีหน่วยการถ่ายภาพและประมวลผลแบ่งออกเป็นสองส่วนเพื่อให้มีขนาดเล็กกะทัดรัดและน้ำหนักเบาเพื่อติดตั้งกับอุปกรณ์สำหรับถ่ายสามมิติ และการใช้งานในขนาดอื่น ๆ ที่เป็นปัญหา ส่วนอเล็กซา เอ็มรุ่นพิเศษที่เรียกว่า อเล็กซา เอสเอ็กซ์ที-เอ็ม ถูกสร้างขึ้นสำหรับถ่ายภาพยนตร์เรื่อง Gemini Man
รุ่นโมเดล > อเล็กซา สตูดิโอ

อเล็กซา สตูดิโอ มีช่องมองภาพแบบออปติคัล, ชัตเตอร์แบบกลไก และเซ็นเซอร์ 4: 3 สำหรับถ่ายภาพยนตร์แบบอะนามอร์ฟิก
รุ่นโมเดล > อเล็กซา เอ็กซ์ที

ในเดือนกุมภาพันธ์ 2013 ได้เปิดตัวรุ่น อเล็กซา เอ็กซ์ที เป็นรุ่นอัปเกรดจากกล้องอเล็กซาเดิม ติดตั้งโมดูลที่เรียกว่าเอ็กซ์อาร์ ซึ่งแทนที่โมดูลเอสบายเอสในกล้อง และอนุญาตให้บันทึกข้อมูลดิบโดยตรงโดยไม่ต้องใช้เครื่องบันทึกภายนอก โดยโมดูลนี้สามารถบันทึกได้บนเอสเอสดีโดยเฉพาะ ในส่วนของการปรับปรุงเพิ่มเติม คือ ฟิลเตอร์เอ็นดีภายใน, เซ็นเซอร์ 4:3, โหมดเซนเซอร์โอเพนเกต และพัดลมระบายความร้อนที่เงียบกว่าเดิม รุ่นนี้ประกอบด้วย อเล็กซา, อเล็กซา เอ็กซ์ที, อเล็กซา เอ็กซ์ที เอ็ม, อเล็กซา เอ็กซ์ทีสตูดิโอ และอเล็กซาไฟเบอร์รีโมต โดยกล้องที่มีอยู่สามารถอัพเกรดได้ด้วยโมดูลเอ็กซ์อาร์ สำหรับการบันทึกข้อมูลดิบภายใน
รุ่นโมเดล > อเล็กซา 65

เมื่อ 21 กันยายน 2014 ที่งานประชุมซีเนกในมิวนิก อาร์รีเปิดตัวอเล็กซา 65 กล้องดิจิทัลขนาด 65มม. ความละเอียด 6k ที่มีให้เช่าผ่านอาร์รีเรนทัลกรุปเท่านั้น อเล็กซา 65 ใช้เซ็นเซอร์ A3X ซึ่งสามารถบันทึกความละเอียดได้สูงถึง 6560x3100 พิกเซล
ภาพยนตร์เรื่องแรกที่ใช้กล้องนี้คือ มิชชั่น:อิมพอสซิเบิ้ล ปฏิบัติการรัฐอำพราง ซึ่งใช้ในการถ่ายทำฉากใต้น้ำ และเรื่อง เดอะ เรเวแนนท์ ต้องรอด ที่ใช้กล้องนี้ถ่ายทำประมาณ 40%
ในเดือนพฤษภาคม 2015 มาร์เวลสตูดิโอส์ประกาศว่า ภาพยนตร์เรื่อง อเวนเจอร์ส: มหาสงครามล้างจักรวาล และอเวนเจอร์ส: เผด็จศึก จะถ่ายทำด้วยกล้องใหม่ล่าสุดทั้งหมด นับเป็นครั้งแรกที่ถ่ายทำภาพยนตร์แบบเล่าเรื่องด้วยกล้องอเล็กซา 65 รุ่นปรับแต่ง และอเล็กซา ไอแมกซ์ 3D ทั้งหมด หลังจากที่ใช้กล้องนี้ถ่ายทำฉากบางส่วนในเรื่อง กัปตันอเมริกา: ศึกฮีโร่ระห่ำโลก
รุ่นโมเดล > อเล็กซา มินิ

เมื่อ 24 กุมภาพันธ์ 2015 อาร์รีเปิดตัวอเล็กซา มินิ ซึ่งใช้เซ็นเซอร์เดียวกันกับกล้องรุ่นอื่น ๆ มีคุณสมบัติการบันทึกในกล้องไปยังซีฟาสต์ 2.0 การ์ด, บันทึกภาพความเร็วสูงได้ 200 เฟรมต่อวินาที และบันทึกภาพได้ความละเอียดถึง 4K อัลตราเอชดี
รุ่นโมเดล > อเล็กซา เอสเอ็กซ์ที

เมื่อ 18 มีนาคม 2015 อาร์รีประกาศเปิดตัวสายผลิตภัณฑ์กล้องอาร์รี อเล็กซา รุ่น เอสเอ็กซ์ที ซึ่งจะรองรับแอปเปิล โปรเรสในกล้องด้วยความละเอียด 4K และพื้นที่สีแบบ Rec. 2020 อาร์รียังประกาศว่าโมดูลเอสเอ็กซ์อาร์ สามารถอัพเกรดกล้อง เอ็กซ์ที, เอ็กซ์ที พลัส และ เอ็กซ์ที สตูดิโอ ด้วยคุณสมบัติเอสเอ็กซ์ที
รุ่นโมเดล > อเล็กซา แอลเอฟ

เมื่อ 2 กุมภาพันธ์ 2018 อาร์รีเปิดตัว อเล็กซา แอลเอฟ ที่งานบีเอสซีเอ็กซ์โป เป็นกล้องฟอร์แมตขนาดใหญ่ความละเอียด ใช้เซ็นเซอร์ A2X ที่มีพื้นฐานจากเซ็นเซอร์ เอเลฟ-III สองตัวติดเข้าด้วยกันเพื่อสร้างภาพฟอร์แมตขนาดใหญ่แบบไร้รอยต่อ นี่เป็นหลักการเดียวกับที่พวกเขาสร้างอเล็กซ์ 65 ซึ่งใช้เซ็นเซอร์อเล็กซาสามตัวเรียงในแนวตั้ง อเล็กซา แอลเอฟ สามารถบันทึกในโหมดโอเพนเกต ด้วยความละเอียด 4448 × 3096 พิกเซล
รุ่นโมเดล > อเล็กซา มินิ แอลเอฟ

เมื่อ 28 มีนาคม 2019 อาร์รีเปิดตัว อเล็กซา มินิ แอลเอฟ ซึ่งมีเซ็นเซอร์เดียวกันกับอเล็กซา แอลเอฟ ภายในตัวกล้องคล้ายกับอเล็กซา มินิ การปรับปรุงเพิ่มเติมในมินิ แอลเอฟ ได้แก่ EVF (MVF-2) ที่ปรับปรุงใหม่พร้อมจอภาพแบบพลิกออกที่ใหญ่ขึ้น และเอาต์พุตจ่ายไฟสำหรับอุปกรณ์เสริมของกล้อง กล้องยังมีโมดูลบันทึก โคเดกใหม่ซึ่งรองรับโคเดกคอมแพ็กต์ไดร์ฟขนาด 1 เทเลไบต์ กล้องรุ่นนี้เป็นกล้องที่ขายดีที่สุดของอาร์รีก่อนที่จะเกิดการระบาดทั่วของโควิด-19
แหล่งข้อมูลอื่น

เว็บไซต์ทางการ
Frameline Generator Advanced | FLAG - free web tool for creating highly customized framelines for the ALEXA and AMIRA family of digital cameras
metavisor - free browser viewer for Arri Raw metadata
กล้องอาร์รี อเล็กซาขณะใช้งานอยู่กับสเตดีแคม
อำมาตยาธิปไตย

อมาตยาธิปไตย อำมาตยาธิปไตย หรือ ระบบข้าราชการประจำ (อังกฤษ: bureaucracy; bureaucratic polity) เป็นการปกครองซึ่งมีขุนนางหรือข้าราชการเป็นใหญ่ ราชบัณฑิตยสถาน ให้ความเห็นเพิ่มเติมว่า คนไทยบางกลุ่มแปลความหมายของคำนี้ผิดไปจากความหมายโดยตรงว่า เป็นการปกครองที่อำมาตย์มีอำนาจในการบริหารประเทศ
คำภาษาอังกฤษ bureaucratic polity บัญญัติขึ้นโดย Fred W. Riggs อดีตอาจารย์มหาวิทยาลัยแห่งรัฐฮาวาย ในหนังสือที่พิมพ์เผยแพร่ในปี พ.ศ. 2509 เป็นคำใหม่ที่ใช้แก่ประเทศไทยโดยเฉพาะ  แต่ภายหลังคำนี้มีใช้แก่ประเทศอื่นด้วย เช่น อินโดนีเซีย
นักวิชาการ นักประวัติศาสตร์ เช่น ดร. ชาญวิทย์ เกษตรศิริ เคยเรียกรัฐบาลจอมพล ป. พิบูลสงคราม ว่าเป็นอำมาตยาธิปไตย [ต้องการอ้างอิง] หรือรัฐบาลอำนาจนิยม (authoritarianism) อย่างไรก็ตาม นักวิชาการและกลุ่มต่าง ๆ เคยยกคำนี้มาใช้แก่รัฐบาลไทยสมัยต่าง ๆ ตั้งแต่สมัยจอมพล ป. เป็นต้นมาหลายชุด
อาเซียนทีวี

| --- | --- |

ประเทศ:  ไทย
พื้นที่แพร่ภาพ:  ประเทศไทย
เครือข่าย: สถานีโทรทัศน์
สำนักงานใหญ่: 63/1 ถนนพระราม 9 แขวงห้วยขวาง เขตห้วยหวาง กรุงเทพมหานคร
ความเป็นเจ้าของ
เจ้าของ: บริษัท อสมท จำกัด (มหาชน) โดยสถานีโทรทัศน์ผ่านดาวเทียมเอ็มคอท
ประวัติ
ชื่อเดิม: MCOT2 Varity Channel
ลิงก์
เว็บไซต์: อาเซียนทีวี
ออกอากาศ

ทีวีดาวเทียม
ทรูวิชั่นส์: ช่อง 99 (ยุติการออกอากาศแล้ว)
พีเอสไอ: ช่อง 88
ไทยคม 5 C-Band: H-3520 SR.28125
 
สถานีโทรทัศน์แห่งอาเซียน (อังกฤษ: ASEAN Television) หรือ อาเซียนทีวี เป็นช่องรายการที่ผลิตโดย บริษัท อสมท จำกัด (มหาชน) ในนาม สถานีโทรทัศน์ผ่านดาวเทียมเอ็มคอท ได้ร่วมกับ บริษัท เนชั่น บรอดแคสติ้ง คอร์ปอเรชั่น จำกัด (มหาชน) ตามมติของคณะรัฐมนตรี ซึ่งประชุมที่อำเภอชะอำ จังหวัดเพชรบุรี เมื่อวันที่ 20 ตุลาคม พ.ศ. 2552 [ต้องการอ้างอิง] ออกอากาศต่อจาก เอ็มคอท สถานีที่ 2 (MCOT 2) เพื่อนำเสนอรายการเชิงศิลปวัฒนธรรม เอกลักษณ์ทางสังคมและเศรษฐกิจ วิถีชีวิต สารคดี ตลอดจนข่าวสารและความเป็นไป ของประเทศต่างๆ ซึ่งเป็นสมาชิกถาวรของสมาคมประชาชาติแห่งเอเชียตะวันออกเฉียงใต้ เพื่อเป็นสื่อกลางในการประสานความเข้าใจอันดีของชาติสมาชิก ทั้งระหว่างรัฐต่อรัฐ รัฐต่อประชาชน และประชาชนต่อประชาชน โดยออกอากาศทางช่อง 99 ในระบบดิจิตอลของทรูวิชั่นส์, เครือข่ายดาวเทียมซี-แบนด์ และทางเว็บไซต์อย่างเป็นทางการ ตอนหลังได้ออกอากาศผ่านจานเหลือง ดีทีวี ทางช่อง 115 ในระบบกล่องทุกรุ่น อย่างเป็นทางการ
อาเซียนทีวี เริ่มออกอากาศเมื่อการประชุมสุดยอดผู้นำอาเซียน ที่ชะอำและหัวหิน หลังจากนั้นมีรายการที่เกี่ยวกับอาเซียนและการถ่ายทอดสดสำคัญ ๆ
เมื่อวันที่ 12 สิงหาคม พ.ศ. 2555 เวลา 0.00 น. อาเซียนทีวี ยุติออกอากาศลงแล้ว โดยมีช่อง เอ็มคอท เวิลด์ (MCOT World)ออกอากาศแทน
ดูเพิ่ม

อสมท
เครือข่ายโทรทัศน์ดาวเทียมเอ็มคอท
ทรูวิชั่นส์
สมาคมประชาชาติแห่งเอเชียตะวันออกเฉียงใต้
แหล่งข้อมูลอื่น

เว็บไซต์ อาเซียนทีวี
เว็บไซต์ บมจ.อสมท
อาเลมาเยฮู อะตอมซา

อาเลมาเยฮู อะตอมซา (อังกฤษ: Alemayehu Atomsa; อัมฮารา: ኢትዮጵያ; 12 กุมภาพันธ์ ค.ศ. 1969 – 6 มีนาคม ค.ศ. 2014) เป็นนักการเมืองชาวเอธิโอเปีย ผู้ทำหน้าที่เป็นประธานภูมิภาคโอโรมาซึ่งเป็นภูมิภาคที่ใหญ่ที่สุดของประเทศ ตั้งแต่ ค.ศ. 2010 จนกระทั่งลาออกเนื่องจากการเจ็บป่วยใน ค.ศ. 2014 จากนั้น เขาได้เสียชีวิตที่กรุงเทพมหานคร ในวันที่ 6 มีนาคม ค.ศ. 2014
การเจ็บป่วยและเสียชีวิต

อาเลมาเยฮูเสียชีวิตในวันที่ 6 มีนาคม ค.ศ. 2014 ที่โรงพยาบาลบำรุงราษฎร์ ในกรุงเทพมหานคร ช่วงเวลาตี 1 ภายหลังได้รับการรักษาในช่วงห้าสัปดาห์ก่อน โดยมีสาเหตุการเสียชีวิตที่ได้รับการกล่าวถึงคือไข้รากสาดใหญ่ บางแหล่งที่มาของฝ่ายค้านได้มุ่งเสนอว่าได้มีการทำผิดกติกาการดำรงตำแหน่งในช่วงที่เขาเสียชีวิต โดยที่เขายังคงดำรงตำแหน่งทางการเมืองเพื่อรณรงค์ต่อต้านการทุจริต
อำเภอกานปุรนคร

| อำเภอกานปุรนคร |
| --- | --- |
อำเภอในรัฐอุตตรประเทศ
ที่ตั้งในรัฐอุตตรประเทศ
ประเทศ: อินเดีย
รัฐ: รัฐอุตตรประเทศ
มณฑล: กานปุระ
สำนักงานอำเภอ: กานปุระ
เตหสิล (Tehsil): Kanpur Sadar, Bilhaur, Ghatampur, Narval
การปกครอง
 • โลกสภา: 1. Kanpur (Lok Sabha constituency)- Kidwai Nagar, Cantt., Sishamau, Arya Nagar, Govindnagar 2. Misrikh (Lok Sabha constituency)- Bilhaur 3. Akbarpur (Lok Sabha constituency)- Ghatampur, Kalyanpur, Maharajpur, Bithoor
 • วิธนสภา: 1. Sishamau 2. Arya Nagar 3. Kidwai Nagar 4. Govind Nagar 5. Kanpur Cantonment 6. Bithoor 7. Kalyanpur 8. Maharajpur 9. Ghatampur 10. Bilhaur
พื้นที่
 • รวม: 3,155 ตร.กม. (1,218 ตร.ไมล์)
ประชากร (2011)
 • รวม: 4,581,268 คน
ประชากร
 • การรู้หนังสือ: 70.78%
เขตเวลา: UTC+05:30 (IST)
ทางหลวงสำคัญ: NH 2
เว็บไซต์: http://kanpurnagar.nic.in/
อำเภอกานปุระ (อังกฤษ: Kanpur district) หรือ อำเภอกานปุรนคร (อังกฤษ: Kanpur Nagar district) อันแปลว่าอำเภอนครกานปุระ (Urban Kanpur District) เป็นหนึ่งในอำเภอของรัฐอุตตรประเทศ และเป็นส่วนหนึ่งของ มณฑลกานปุระ โดยมีสำนักงานอำเภออยู่ที่เมืองกานปุระ
อาเลฟ

อาเลฟ (อังกฤษ: Aleph) เป็นอักษรตัวแรกของอักษรฮีบรู ตรงกับอักษรอาหรับ (ا; “อลิฟ”) อักษรกรีก “อัลฟา” และอักษรละติน “A” พัฒนามาจากอักษรฟินิเชีย ʾāleph ซึ่งมาจากอักษรคานาอันไนต์ ʾalp “วัว” ทางคณิตศาสตร์หมายถึงระดับขั้นของจำนวนอนันต์
อักษรนี้ในภาษาอาหรับใช้แทนเสียง /ʔ/ หรือเสียงสระอา เพื่อแสดงว่าอลิฟนั้นแทนเสียงพยัญชนะหรือสระจึงเพิ่มฮัมซะฮ์ (ء) ขึ้นมา เรียกว่า ฮัมซะตุลก็อฏอิ ฮัมซะฮ์ไม่ถือว่าเป็นตัวอักษรเต็มตัวเท่ากับอักษรอื่น ๆ เพราะมักจะใช้คู่กับตัวพาคือ วาว (و), ยาอ์ที่ไม่มีจุดข้างล่าง (ی) และอลิฟ (ا) อลิฟใช้คู่กับฮัมซะฮ์เมื่อเป็นพยางค์แรกของคำและประสมสระเสียงสั้น โดยอยู่ข้างบน (أ) เมื่อเป็นเสียงสระอะหรืออุ และอยู่ข้างล่าง (إ) เมื่อเป็นเสียงสระอิ ถ้าอลิฟเป็นสระเสียงยาวจะไม่แสดงฮัมซะฮ์
ฮัมซะฮ์ชนิดที่ 2 ฮัมซะตุลวัศลิ ใช้เฉพาะกับหน่วยเสียงแรกของคำว่า ال (อัล) อันเป็นคำกำหนดชี้เฉพาะหรือคำในกรณีใกล้เคียงกัน ต่างจากฮัมซะฮ์ชนิดแรกตรงที่ว่า จะถูกยกเลิกเมื่อมีสระอยู่ข้างหน้า ฮัมซะฮ์ชนิดนี้ใช้อะลิฟเป็นตัวพาเท่านั้น ปกติจะไม่เขียนอักษรฮัมซะฮ์ แต่จะเขียนอลิฟเพียงอย่างเดียว
อลิฟมัดดะ (alif madda) ใช้ในกรณีที่อะลิฟ 2 ตัวเขียนติดกัน (เสียงอา) จะเขียนอะลิฟในรูป (آ)  เช่น القرآن (อัลกุรอาน)
อลิฟมักศูเราะฮ์ (alif maqsūrah) รูปร่างเหมือนตัวยาอ์ที่ไม่มีจุดข้างล่าง (ی) ใช้เฉพาะตำแหน่งท้ายคำเท่านั้น ใช้แทนเสียงสระอาเช่นเดียวกับอลิฟ
ในคำทับศัพท์ภาษาอาหรับจะแทนฮัมซะฮ์ด้วย อ์ เมื่อเป็นตัวสะกด
แหล่งข้อมูลอื่น

อะลิฟ 786 เก็บถาวร 2017-09-11 ที่ เวย์แบ็กแมชชีน